**KĖDAINIŲ ŠVIESIOSIOS GIMNAZIJOS TARYBOS**

**NUOSTATAI**

**I. BENDROJI DALIS**

1. Gimnazijos taryba – aukščiausia gimnazijos savivaldos institucija, telkianti mokinius, jų tėvus (globėjus) ir mokytojus, socialinius partnerius bei vietos bendruomenės atstovus svarbiausiems gimnazijos veiklos tikslams numatyti ir uždaviniams spręsti.

2. Gimnazijos tarybos steigėjas – Kėdainių Šviesioji gimnazija. Steigėjo atstovas gimnazijos taryboje – gimnazijos direktorius.

3. Gimnazijos taryba savo veiklą grindžia Lietuvos Respublikos švietimo įstatymu, kitais švietimo veiklą reglamentuojančiais įstatymais, Lietuvos Respublikos Švietimo ir mokslo ministro įsakymais, gimnazijos steigėjo potvarkiais, gimnazijos bei gimnazijos tarybos nuostatais.

4. Gimnazijos tarybos nuostatus, apsvarsčius gimnazijos savivaldos institucijose bei jiems pritarus, tvirtina gimnazijos direktorius.

**II. GIMNAZIJOS TARYBOS SUDĖTIS IR VEIKLOS ORGANIZAVIMAS**

5. Gimnazijos taryboje mokiniams, tėvams ir mokytojams atstovauja lygiomis dalimis: 4 mokiniai, 3 tėvai ( ar vaiko globėjai) ir 3 mokytojai.

6. Nariai į gimnazijos tarybą renkami kas 3- m metam.

7. Tėvus į Gimnazijos tarybą renka gimnazijos klasių tėvų pirmininkai susirinkimo metu. Tėvai išrenkami atviru balsavimu, balsų dauguma.

8. Mokinius į Gimnazijos tarybą renka mokinių savivaldos susirinkimas. Mokiniai į Gimnazijos tarybą išrenkami atviru balsavimu, balsų dauguma.

9. Mokytojai į Gimnazijos tarybą išrenkami mokytojų tarybos posėdyje atviru balsavimu, balsų dauguma.

10. Be tarybos narių, į posėdį gali būti kviečiami gimnazijos administracijos atstovai, kiti su mokymo procesu susiję asmenys, socialinių partnerių atstovai, rėmėjai, bendruomenės nariai, nesantys tarybos nariai.

11. Gimnazijos tarybos pirmininką išrenka tarybos nariai slaptu balsavimu, balsų dauguma. Gimnazijos direktorius negali būti Gimnazijos tarybos pirmininku. Jis taryboje dalyvauja be sprendžiamojo balso teisės.

12. Gimnazijos tarybos posėdis yra teisėtas, jei jame dalyvauja 2/3 visų jos narių. Posėdžiai šaukiami ne rečiau kaip kartą per pusmetį. Nutarimai priimami dalyvaujančių balsų dauguma. Gimnazijos tarybos nuostatai gali būti keičiami pritarus ne mažiau kaip 2/3 jos narių.

13. Gimnazijos tarybos nutarimus, kurie prieštarauja gimnazijos veiklą reglamentuojantiems dokumentams, gimnazijos direktorius prašo svarstyti iš naujo.

14.Gimnazijos tarybos posėdžiai protokoluojami, su priimtais sprendimais supažindinama gimnazijos bendruomenė gimnazijos internetiniame tinklapyje: http://www.sviesioji.lt bei elektroniniame dienyne.

15.Gimnazijos taryba už veiklą vieną kartą per metus atsiskaito ją rinkusiems gimnazijos bendruomenės bei vietos bendruomenės nariams.

16. Pasibaigus Gimnazijos tarybos kadencijai, rinkimus į Gimnazijos tarybą organizuoja gimnazijos direktorius.

**III. GIMNAZIJOS TARYBOS FUNKCIJOS**

17. Gimnazijos taryba:

17.1. aprobuoja gimnazijos veiklos perspektyvas, pagrindines darbo kryptis;

17.2. svarsto ir pritaria gimnazijos strateginiam planui, metiniam planui, ugdymo planui, nustato ugdymo organizavimo tvarką ir kitus gimnazijos veiklą reglamentuojančius dokumentus;

17.3. aptaria vadovėlių užsakymo, mokinių žinių ir gebėjimų vertinimo sistemą, papildomos veiklos ir renginių organizavimo klausimus;

17.4. teikia siūlymus gimnazijos direktoriui dėl gimnazijos mokytojų darbo kokybės ( mokinių tėvų prašymu), pareiškia nuomonę jiems atestuojantis;

17.5. Mokytojų tarybos teikimu sprendžia mokinio pašalinimo iš gimnazijos klausimus;

17.6. svarsto gimnazijos padalinių steigimo, reorganizavimo ir likvidavimo klausimus;

17.7. inicijuoja gimnazijos bendruomenės ir visuomenės bendradarbiavimą;

17.8. aptaria ir vertina gimnazijos ūkinę ir finansinę veiklą, kartu su kitomis gimnazijos savivaldos grandimis prisideda prie nebiudžetinių lėšų kaupimo į gimnazijos sąskaitą, pritaria arba nepritaria jų paskirstymui;

17.9. gali sustabdyti kitų gimnazijos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

17.10. kartu su gimnazijos direktoriumi, profesinės sąjungos pirmininku nustato mokinių ir gimnazijos darbuotojų skatinimo tvarką;

17.11. pritaria gimnazijos savivaldos institucijų nuostatams;

17.12. inicijuoja gimnazijos nuostatų pataisas;

17.13. priima sprendimus gimnazijos ugdymo plane nurodytais klausimais.

**IV. VADOVAVIMAS GIMNAZIJOS TARYBAI**

18. Gimnazijos tarybos pirmininkas:

18.1.Gimnazijos tarybos pirmininkas renkamas visai tarybos kadencijai iš tarybos narių slaptu balsavimu;

18.2. atsako už tarybos veiklos organizavimą ir dokumentacijos tvarkymą;

18.3. vadovauja tarybos posėdžiams, atstovauja tarybai bendraujant su kitomis institucijomis, pasirašo tarybos veiklos dokumentus;

18.4. turi lemiamo balso teisę, tarybos narių balsams pasiskirsčius po lygiai;

18.5. gali būti nušalintas nesibaigus kadencijai, jei už tai pasisako daugiau kaip pusė tarybos narių;

19. Gimnazijos tarybos sekretorius:

19.1. Gimnazijos sekretorius renkamas pirmo posėdžio metu, atviru tarybos narių balsavimu;

19.2. ne vėliau kaip prieš tris dienas iki posėdžio praneša posėdžio laiką, vietą ir darbotvarkę;

19.3. tvarko Gimnazijos dokumentaciją ir metų pabaigoje sutvarkytą medžiagą perduoda gimnazijos archyvui, vadovaujantis gimnazijos raštvedybos instrukcija.

**V. BAIGAIMOSIOS NUOSTATOS**

20. Gimnazijos nuostatai gali būti keičiami, jei to reikalauja 2/3 tarybos narių.

21. Gimnazijos taryba nutraukia savo veiklą likviduojant arba reorganizuojant gimnaziją.

------------------------------------